加拿大金條

加拿大金條係由加拿大皇家鑄幣廠所鑄造出嚟嘅黃金產品，一般係用嚟收藏或者係投資。目前由呢個鑄幣廠整出嚟嘅金條有兩種：1安士同埋1公斤，兩者嘅純度一樣係99.99%。

包裝同設計

1安士
每一條1安士嘅金條都有原廠密封包裝嚟到密封保存，包裝嘅正面上面有加拿大皇家鑄幣廠嘅標誌，包括楓葉、英文「ROYAL CANADIAN MINT」同法文「MONNAIE ROYALE CANADIENNE」，右邊亦都有楓葉圖案作為美化；背面同樣係有廠號同標誌，包裝下方清楚寫明金條嘅規格。

密封包裝擁有凹凸面嘅特點，所以將多嚿金條疊埋一齊都冇問題。

包裝大細：95 x 64 毫米
金條大細：50 x 28 x 1.5 毫米

呢隻金條嘅設計可以話同加拿大銀條相同，正面嘅上面有加拿大皇家鑄幣廠嘅標誌，下方寫明咗重量、純度、英文「FINE GOLD」、法文「OR PUR」以及獨立編號；背面係重重覆覆嘅楓葉撈稿，唯獨中間標誌係採用鏡面效果。

1公斤
同1安士嘅包裝唔同，1公斤金條淨係有用「密實袋」，並冇用密封包裝。
金條大細：111 x 50.8 x 9.5 毫米
設計同100安士加拿大銀條大致一樣，下方寫咗金條重量、英文「GOLD」、純度同一組獨立編號。

貴金屬

類:加拿大